Lāde (stacija)
Šis raksts ir par bijušo dzelzceļa pieturu. Par citām jēdziena Lāde nozīmēm skatīt nozīmju atdalīšanas lapu. Lāde bija pieturas punkts dzelzceļa līnijā Rīga—Rūjiena starp Intes un Lielezera pieturām, Limbažu novada Limbažu pagastā. Netālu no pieturas punkta atrodas Lādes ezers, bet apdzīvotā vieta Lāde atrodas 4 km uz ziemeļrietumiem no pieturas punkta. Blakus bijušajai stacijai atrodas neliels ciems Lādes stacija. No Lādes stacijas ēkas mūsdienās saglabājušās tikai mūra sienas. Pie stacijas sākas Zaļo dzelzceļu posms Lāde—Limbaži—Mazsalaca.